Nabil Zamanhuri

**Nabil Zafril Zamanhuri** (13 September 1987 – 26 Mei 2024) merupakan seorang penyanyi, pelakon dan pengacara Malaysia. Beliau memulakan langkahnya dalam dunia hiburan tempatan dengan menyertai *[[Mentor (siri TV)|Mentor]]* musim pertama yang mana beliau berjaya menyandang tempat naib juara di dalam program realiti tersebut.

## Kehidupan peribadi
Beliau adalah pelajar cemerlang, pernah bersekolah di Sekolah Aminuddin Baki Kuala Lumpur, antara sekolah harian cemerlang di Kuala Lumpur.

Beliau ditemubual oleh mStar pada 2012 mengatakan bahawa beliau bercita-cita ingin menjadi seorang pengarah filem.

Nabil mendirikan mahligai cinta bersama Adelia Citra Hapsari, wanita warganegara Indonesia pada tahun 2014. Mereka berkenalan semasa bersama-sama menuntut di MMU dalam jurusan Perfileman dan Animasi.  

## Kerjaya
Nabil pada tahun 2006 sempat tampil dengan album solo dan meriliskan lagu-lagu seperti  *Hey Emma* ! dan *Hati Ini.* *Hati Ini* bejaya mendapat putaran yang kerap di stesen radio tempatan diwaktu carta muzik tempatan didominasi oleh lagu-lagu artis dari seberang. 

Beliau kemudiannya menjadi pengacara rancangan mingguan *Remaja* yang ke udara setiap Sabtu di TV3. Rancangan yang mengetengahkan apa yang sedang *trend* dan rancak dalam kalangan belia tempatan. 

Dalam pada masa sama, beliau mula membintangi drama TV tempatan. Sekali gus mempelbagaikan portfolio beliau dalam industri hiburan disamping menuntut di Univerisiti Multimedia Malaysia (MMU) dalam bidang Filem dan Animasi. Minat itu diteruskan apabila beliau menyumbangkan suara untuk watak animasi *Kapten Kaizo* menggantikan Harris Alif dalam siri Animasi *[[BoBoiBoy]]* dan *[[BoBoiBoy Galaxy]].*  

Pada tahun 2009, beliau membintangi drama TV Astro Ria, *[[Kamelia Katrina]]*  bersama Elyana Emrizal dan Mira Liyana Kasmi, cerita seorang lelaki yang beristeri dua yang terperangkap diantara dua isterinya yang tidak sependapat. 

Beliau telah tercalon dalam filem *[[Terbaik dari Langit]]* di Festival Filem Malaysia ke-27 yang mana beliau bertindak sebagai krew pasca produksi menerusi Anugerah Kesan Khas Terbaik sekaligus menaikkan semangat Nabil untuk berkarya dalam bidang CGI (Computer Graphic Image).

Meskipun tidak lagi aktif menyanyi di atas pentas, Nabil masih ligat disebalik tabir dengan komuniti RnB Malaya. Komuniti yang meneruskan perjuangan muzik RnB tempatan.

Terbaharu, Nabil Zamanhuri menyuarakan watak Aladdin untuk Disney’s Live Action Aladdin versi Bahasa Melayu. Nabil juga menyanyikan semua runut muzik filem Aladdin, termasuk ‘One Jump Ahead’ dan lagu tema ‘A Whole New World’ bersama Shila Amzah.

Nabil juga berkhidmat di Astro selama 5 tahun (bermula pada 2019) sebagai unit pembangunan kandungan dan strategi digital di mana beliau terlibat dalam program-program besar terbitan mereka seperti *[[Big Stage]]*, *[[Gegar Vaganza]]* dan *The Hardest Singing Show*.

## Kematian
Nabil meninggal dunia pada 26 Mei 2024, sekitar jam 9 pagi di Hospital Ampang ekoran serangan jantung. Menurut isteri beliau, beliau pada mulanya mengalami kekejangan selepas solat Subuh ketika baring di atas katil sambil menunggu ambulans. Beliau meninggalkan seorang balu, Adelia Citra Hapsari dan dua anak perempuan. Punca kematian beliau telah disahkan oleh ibunya, Fatimah Abdullah beberapa hari kemudian kepada media. Adik beliau, Madihah Zamahuri mendedahkan bahawa beliau seorang yang aktif bekerja sampai lewat malam atau pada waktu cuti sehinggakan beliau tidak mendapat tidur yang cukup.

Kematian beliau telah mendapat perhatian rakyat Malaysia termasuk produksi BoBoiBoy yang mengucapkan terima kasih atas jasa dan sumbangan yang diberikan dalam meminjamkan suara Kapten Kaizo dan Maripos. Ini juga mendapat pelbagai reaksi kesedihan dalam kalangan artis seperti Ayu Damit, Amir Jahari yang menyifatkan beliau sebagai rakan yang baik, Alif Satar yang menyifatkan beliau sebagai seorang yang berbakat dan baik hati, Datuk Nora Ariffin dan ramai lagi.

Beberapa minggu kemudian, ibu beliau melahirkan rasa kekecewaan kepada pengurusan kondominium ekoran lif yang rosak ketika Nabil terpaksa diusung ke bawah menggunakan selimut sebagai buaian sementara.

## Mentor

## Diskografi
### CD Single

### Single
**Solo**

**Duet**

## Filemografi

#### Filem

#### Drama

#### Drama web

#### Televisyen

## Rujukan

## Pautan Luar
*